Амьдралдаа хэзээ нэгэн цагт
бид бүгд л зүрхээ шархлуулж байсан.
Миний өвчтөн Кати дунд сургуульд байхаасаа л ирээдүйн хуримаа төсөөлсөн.
Ирээдүйн ханьтайгаа
27 насандаа учирч,
жилийн дараа сүй тавьж,
үүнээс жилийн дараа гэрлэхээр төлөвлөсөн.
Гэхдээ 27 хүрэхдээ тэр нөхөр биш
хөхөндөө зангирсан бэрсүү олсон юм.
Тэр маш олон сарын химийн эмчилгээ болон
зовлонт хагалгааг давж
дахин болзож эхлэх гэж байтал
нөгөө хөхөндөө бэрсүүтэйгээ мэдэж,
бүгдийг дахин эхэлсэн.
Кати эдгэсэн л дээ.
Нөхөр олох эрлээ хөмсөг нь буцаж ургангуут л
үргэлжлүүлсэн юм.
Нью Йорк хотод анхны болзоонд явах бол
олон төрлийн сэтгэл хөдлөл илэрхийлдэг байх хэрэгтэй.
(Инээд)
Удалгүй тэр Ричтэй танилцаж, дурласан.
Үерхэл нь яг л төсөөлсөн шиг нь байсан.
Зургаан сарын дараа
Нью Ингландад өнгөрүүлсэн сайхан амралтын өдрийн дараа
Рич тэдний дуртай романтик ресторанд захиалга өгчээ.
Кати түүнийг гэрлэх санал тавихыг мэдсэн учир
сэтгэл хөдлөлөө арайхийн барьж байв.
Гэтэл Рич гэрлэх санал тавьсангүй.
Тэр харьцаагаа тасласан.
Хэдий тэр Катид санаа тавьдаг ч
түүнд хайртай байсангүй.
Кати сэтгэлээр унасан.
Түүний зүрх гүн шархалж дахиад л даван туулах хэрэгтэй болсон.
Салалтаас 5 сарын дараа тэр
Ричийн талаар бодсоор л байлаа.
Түүний зүрх шархалсан хэвээр.
Гол асуулт нь:
Яагаад?
Яагаад энэ маш хүчирхэг, зорилготой эмэгтэй
дөрвөн жилийн турш хавдрын эмчилгээндээ гаргасан
сэтгэлийн хатаа гаргаж чадахгүй байна вэ?
Шархалсан зүрхээ анагаах гэж
бид яагаад ингэж мунгинадаг вэ?
Амьдралын олон сорилтыг
давж гарсан мөртлөө
зүрх сэтгэлийн асуудал дээр бүтэлгүйтдэг вэ?
20 жил ажиллахдаа
бүх л нас, давхаргын хүмүүсийг
зүрхээ шархлуулахыг харсан бөгөөд
үүнийг л ойлгосон юм.
Зүрх чинь шархалсан үед
бусад үед түшиж тулдаг зөн совин тань
буруу зам руу ахин дахин хөтлөх болно.
Оюун санааныхаа хэлж буй зүйлд итгэж болохгүй.
Жишээлбэл бид судалгаагаар
харилцаа яагаад дуусгавар болсныг ойлгож байгаа үед
мартах нь хавьгүй хялбар болохыг мэдсэн.
Гэсэн хэдий ч бид
Ричийн Катид өгсөн шиг
шударга хариулт сонссон ч
хүлээн зөвшөөрч чаддаггүй.
Зүрх шархлахад сэтгэл зүрх хурцаар өвдөлт мэдэрч
бидний оюун ухаан шалтгааныг нь ч хурц хэмээн итгүүлдэг.
Тэр мэдрэмж нь маш хүчтэй учир
бидний хамгийн ухаалаг нэгнийг ч
нууцлаг, хуурамч шалтгаан
бодож олоход хүргэдэг.
Кати Ричтэй өнгөрүүлсэн романтик амралтын үеэр л
ямар нэг зүйл болж энэ нь
Ричийг үргээсэн гэдэгт итгэж,
үүнийг нь бодож олоход донтсон.
Иймд тэр өдрүүдийн хором бүрийг
ахин дахин бодож, байхгүй түлхүүрийг
ой санамжиндаа эрж хайн олон цагийг өнгөрүүлсэн.
Түүний оюун санаа түүнийг эцэс төгсгөлгүй эрэлд явуулсан.
Гэхдээ юу түүнийг олон сарын турш тууштай байлгасан бэ?
Шаналал бидний боддогоос илүү ярвигтай юм.
Биднийг сэтгэлээр унагахыг мэдсэн хэрнээ
бид нэг нүхээс дараагийнх руу унасаар л байдаг.
Тархины судлагаанаас харахад
романтик дурлалаас салах нь
хар тамхи, опиумт донтсон хүмүүс хэрэглэхгүй болох үеийнхтэй
ижил тархины үйл ажиллагааг идэвхжүүлдэг болохыг харуулсан.
Кати яг л донтолтоос гарч байлаа.
Ричтэй хамт байх гэдэг хар тамхийг хэрэглэж чадахгүй тул
тархи нь түүнтэй байсан дурсамж хэмээх хар тамхийг оронд нь сонгосон.
Түүний зөн совин түүнд оньсого тайлах гэж байна гэсэн
тэр яг үнэндээ
түр зуур сэтгэлээ аргацааж байсан.
Энэ л шархалсан зүрхийг эдгээхэд хамгийн хэцүү болгодог.
Донтогчид өөрсдийн донтсоноо мэддэг.
Тэд өөрсдийгөө хэрэглэх үедээ мэддэг.
Харин шархалсан зүрхтэнүүд мэддэггүй.
Одоо та мэддэг боллоо.
Хэрвээ зүрх тань шархалсан бол та зүгээр тоохгүй байж болохгүй.
Хүсэл хэчнээн их байвч
дурсамжаа эргэн харах бүрт, илгээсэн зурвас бүрт,
нийгмийн сүлжээнд түүнийг харах бүртээ
донтолтоо улам лавшруулж
сэтгэл зүйн өвдөлтөө нэмж,
эдгэрэхээ хойшлуулж байгаагаа сана.
Шархалсан зүрхийг анагаах нь аялал биш.
Тэмцэл бөгөөд эрүүл ухаан чиний хамгийн том зэвсэг.
Ямар ч салалтын шалтаг хангалттай санагдахгүй.
Ямар ч ухаалаг тайлбар өвдөлтийг үгүй хийхгүй.
Иймд тайлбар бүү хай, битгий хүлээ
зүгээр л өөрт өгөгдсөнийг хүлээн зөвшөөр эсвэл өөрөө зохио
тэгээд асуултаа март
учир нь донтолтоо эсэргүүцэх төгсгөл хэрэгтэй.
Чамд бас хэрэгтэй өөр нэг зүйл нь
мартахад бэлэн байж
өнгөрсөнийг хүлээн зөвшөөрөх.
Үгүй бол ухаан санаа чинь найдлагаар тэжээгдэн
чамайг хойш татсаар байна.
Зүрх шархалсан үед найдвар тээх нь маш хор хөнөөлтэй.
Шархалсан зүрх маш овжин.
Зүрхээ эдгээхийн тулд хийх ёстой зүйлийн
яг эсрэгийг нь хялбархан хийлгэж чаддаг
хүч нь гайхалтай гэмээр.
Зүрхээ шархлуулсан үедээ гаргадаг хамгийн түгээмэл үйлдэл нь
шархлуулсан хүнийг хэт сайнаар бодох явдал.
Түүний инээмсэглэлийг санаж,
бидэнд ямар гоё мэдрэмж өгдөг талаар,
ууланд хамтдаа авирч, оддын дор секс хийсэн үеэ санадаг.
Энэ бүхэн бидний сэтгэлийг улам л өвтгөдөг.
Бид үүнийг мэднэ.
Гэсэн ч бид оюун ухаанаа Spotify-н жагсаалтдаа барьцаалуулсан мэт
ахин дахин өвтгөсөөр байдаг.
(Инээд)
Зүрх шархалсан үед толгойд иймэрхүү бодлууд орж ирнэ.
Хэтэрхий сайнаар бодохгүй тулд тэнцвэртэй байх хэрэгтэй
зөвхөн инээмсэглэл биш уурласан царайг,
чамайг гомдоож байсан үеийг,
уулнаас буухдаа төөрсөн талаар,
галзуу мэт маргалдаж, хоёр өдөр дугараагүй талаар ч гэсэн.
Би эмчлүүлж буй хүмүүстээ тэр хүн чамд
яагаад тохирохгүй талаар урт жагсаалт гаргахыг зөвлөдөг.
Бүхий л муу зан, эгдүүцүүлдэг зүйлсийг жагсааж
утсан дээрээ хадгалах хэрэгтэй.
(Инээд)
Жагсаалтаа гаргачихаад
хэрэглэх хэрэгтэй.
Багахан ч гэсэн сайнаар бодох,
дурсамж сэргэх гээд ирвэл
би утсаа гаргаарай гэдэг.
(Инээд)
Тархи чинь тэднийг төгс байсан гэж хэлнэ.
Гэхдээ тийм биш, харилцаа чинь ч мөн адил.
Хэрвээ тэднийг мартмаар байвал өөртөө үүнийг
байнга сануул.
Бидний хэн нь зүрхээ шархлуулж болно.
Миний эмчлүүлэгч 56 настай программын компанийн удирдлага Мигуел.
Эхнэр нь нас барснаас 5 жилийн дараа
тэр дахин болзоонд явахад бэлэн болсон.
Тэр удалгүй Шэйронтой танилцаж,
романтик харилцаа эхлүүлсэн.
Сарын дараа өөрсдийн нас биенд хүрсэн хүүхдүүддээ нэгнээ танилцуулж
хоёр сарын дараа хамт амьдарч эхэлсэн.
Ахимаг насны хүмүүс харилцаандаа хөнгөн ханддаггүй.
Яг л "Love, Actually" "Fast and the Furious"-тай нийлсэн мэт.
(Инээд)
Мигуел хэдэн жилд байгаагүйгээр их аз жаргалтай болсон.
Гэхдээ тэдний нэг жилийн ойн өмнөх орой
Шэйрон түүнийг орхисон.
Тэр хүүхдүүдтэйгээ ойр байхаар баруун эрэг рүү нүүсэн бөгөөд
холын зайны харилцаа хүсээгүй юм.
Мигуел үүнийг огт төсөөлөөгүй учир маш их шаналсан.
Олон сарын турш ажилдаа төвлөрч чадахгүйн улмаас
ажлаасаа халагдахаа шахсан.
Ганцаардаж, шаналахын нэг үр дагавар нь
бидний оюун санааны логикоор сэтгэх чадварыг
доройтуулж чаддагт байдаг.
Бидний IQ-г хэсэг хугацаанд доошлуулдаг.
Мигуелийн удирдлагууд зөвхөн түүний шаналлын хэмжээ биш
үргэлжилсэн хугацааг
гайхаж байлаа.
Мигуел өөрөө ч гайхаж,
үүнээсээ ичиж байсан.
"Би яачихаа вэ?" хэмээн тэр бидний уулзалтын үеэр асуув.
"Ямар насанд хүрсэн хүн жилийн харилцааг мартах гэж жил зарцуулдаг юм?"
Үнэндээ олон хүн ингэдэг.
Зүрх шархлах нь уламжлалт уй гашууны бүхий л шинж чанарыг агуулдаг.
Нойргүйдэл, улигт бодлууд
дархлааны системийн доголдол.
Хүмүүсийн 40% нь клиник сэтгэл гутралд автдаг.
Зүрх шархлах нь сэтгэл зүйн төвөгтэй гэмтэл юм.
Бидэнд олон замаар нөлөөлдөг.
Жишээ нь Шейрон маш нээлттэй
идэвхтэй нэгэн байсан.
Гэртээ долоо хоног бүр оройн хоол иддэг.
Бусад хосуудын хамт аялалд явдаг.
Мигуел шүтлэггүй байсан ч
Шейроныг дагаж ням гараг бүр сүмд явж,
цуглаан нь түүнийг халуун дотноор угтан авсан.
Мигуел зөвхөн найз бүсгүй биш
нийгмийн амьдралаа ч алдсан,
Шейроны сүмийн хамт олныг ч мөн адил.
Тэр хостой болсноор өөрийгөө алдсан.
Харин одоо тэр хагацал нь амьдралд нь том зай үлдээж
энэ нь нэгээс олон зүйл дээр гэдгийг
тэр ухаараагүй байгаа юм.
Энэ их чухал. Учир нь
зөвхөн шаналал яагаад ийм хэцүү гэдгээс гадна
хэрхэн даван туулахыг бидэнд заадаг.
Шархалсан зүрхээ эдгээхийн тулд
амьдралын эдгээр зайгаа нөхөх хэрэгтэй.
Бүгдийг нь шүү.
Бие хүнд чинь орон зай үүүсэн бол
өөрийн болон амьдралын зорилгоо дахин тодорхойлох хэрэгтэй.
Чиний нийгмийн амьдрал дах хоосон зай,
чөлөөт цаг, ханан дээр зурагний ором гээд
бүгдийг нь дүүргэх хэрэгтэй.
Гэхдээ чамайг хойш нь татах алдааг зогсоож
тайлбар хайхаа больж,
чамд яагаад тохирохгүй хүн байсан талаар бодож,
амьдралын дараагийн хэсэгт чинь
гол дүрд тоглуулах бодлуудаа хязгаарлаж чадахгүй бол
эдгээрийн аль нь ч
сайн зүйл авчрахгүй.
Шархалсан зүрхийг даван туулах нь амаргүй
гэхдээ оюун ухаандаа захирагдахгүй байж өөрийгөө эдгээх алхмуудыг авч чадвал
шаналалаа ихээхэн багасгаж болно.
Зөвхөн чи ч үүнээс ашиг хүртэхгүй.
Чи найзуудтайгаа илүү ойр байж,
гэр бүлийнхэнтэйгээ холбогдож,
ажлын байрны үр ашиггүй бүтээлч байдлаас чинь үүдэх
тэрбум долларыг хэмнэх боломжтой.
Хэрэв чиний мэддэг хэн нэгэн шархалсан бол
энэрэнгүй хандаарай.
Учир нь даван туулахад эргэн тойрны дэмжлэг маш чухал.
Бас тэдэнд тэвчээртэй хандаарай.
Учир нь таны бодсоноос их хугацаа тэдэнд хэрэгтэй.
Хэрэв та өөрөө шаналж байвал
үүнийг санаарай.
Оюун санаатайгаа тулна гэдэг маш хэцүү бөгөөд
ялахын тулд тууштай байх хэрэгтэй.
Гэвч танд зэвсэг байгаа.
Та тэмцэж чадна.
Бас эдгэх болно.
Баярлалаа.
(Алга ташилт)